b'\n_START_ARTICLE_\nJuzefas Vladislavas Bychovecas\n_START_SECTION_\nBiografija\n_START_PARAGRAPH_\nStudijavo Vilniaus universitete. 1794 m. sukilimo dalyvis. Nuo 1796 m. studijavo filosofij\xc4\x85 Frankfurto prie Oderio, Getingeno ir Karaliau\xc4\x8diaus universitetuose, pastarajame klaus\xc4\x97 Imanuilo Kanto paskait\xc5\xb3. 1806-1809 m. tarnavo Pranc\xc5\xabzijos kariuomen\xc4\x97je, 1810-1811 m. Teisingumo ministerijoje Var\xc5\xa1uvoje, 1812 m. mar\xc5\xa1alo Joachimo Murato adjutantas. Po karo apsigyveno Vilniuje.\n_START_SECTION_\nVeikla\n_START_PARAGRAPH_\nVienas pirm\xc5\xb3j\xc5\xb3 I. Kanto populiarintoj\xc5\xb3 Lietuvoje, \xc4\xaf lenk\xc5\xb3 kalb\xc4\x85 i\xc5\xa1vert\xc4\x97 jo veikalus \xe2\x80\x9e\xc4\xae am\xc5\xbein\xc4\x85j\xc4\x85 taik\xc4\x85\xe2\x80\x9c (Projekt wiecznego pokoju, 1796 m.), \xe2\x80\x9eVisuotin\xc4\x97s istorijos suvokimas kosmopolitiniu po\xc5\xbei\xc5\xabriu\xe2\x80\x9c (Wyobra\xc5\xbcenie do historii powszechnej we wzgl\xc4\x99dzie kosmopolitycznym, 1799 m.). Veikaluose \xe2\x80\x9e\xc5\xbdodis apie filosofij\xc4\x85\xe2\x80\xa6\xe2\x80\x9c (S\xc5\x82owko o filozofii\xe2\x80\xa6, 1816 m.), \xe2\x80\x9ePatarimai gerai motinai\xe2\x80\x9c (Rady dobrej matce, 1827 m., II leidimas 1843 m.), bei kituose d\xc4\x97st\xc4\x97, kad pagrindinis filosofijos u\xc5\xbedavinys yra moralini\xc5\xb3 priedermi\xc5\xb3 ai\xc5\xa1kinimas bei naujos antropologijos k\xc5\xabrimas._NEWLINE_Dar i\xc5\xa1leido knyg\xc4\x85 \xe2\x80\x9e\xc5\xbdvilgsnis \xc4\xaf Rusij\xc4\x85 istorijos, statistikos, politikos, moral\xc4\x97s, mokslo ir skonio po\xc5\xbei\xc5\xabriais\xe2\x80\x9c (Rzut oka na Rosj\xc4\x85 pod wzgl\xc4\x99dami historycznym, statystycznym, politycznym, moralnym, naukowym i gustu, 1817 m.), \xc4\xaf lenk\xc5\xb3 k. i\xc5\xa1vert\xc4\x97 ir Vilniuje 1816-1838 m. i\xc5\xa1spausdino J. G. Herderio bei kit\xc5\xb3 filosof\xc5\xb3 veikal\xc5\xb3, para\xc5\xa1\xc4\x97 Napoleono I kodekso komentarus (nei\xc5\xa1spausdintas).'